ФК Евертън

ФК „Евертън“ (на английски: Everton F.C.) е футболен клуб от град Ливърпул, Англия, който играе в английската Висша лига. Играе домакинските си мачове на стадион „Хил Дикинсън Стейдиъм“, който има капацитет 52 769 места. Прякорът им е „карамелите“, а местният съперник се казва „Ливърпул“. Евъртън са едни от 12-те основатели на първенството в Англия и е отборът с най-много участия в първия ешелон на английската футболна пирамида, включвайки сезон 2011/12 участията са 112. Носител на КНК през 1985 г. История Тимът на Евертън е създаден през 1878 г. в региона на църквата „Сейнт Доминго“ – това е и първото име на отбора – „Сейнт Доминго“ ФК. Задържа се едва за 12 месеца, след което приема наименованието „Евертън“. Футболният клуб е създаден с цел хората от местната енория да практикуват спорт и през зимата, тъй като през лятото те са били заети предимно с крикет. През 1888 г. „Евертън“ е сред основателите на Футболната лига в Англия, заедно с „Престън“, „Астън Вила“, ФК Улвърхамптън Уондърърс, „Блекбърн Роувърс“, „Болтън У“, „Уест Бромич“, „Акрингтън“, „Бърнли“, „Дарби Каунти“, „Нотс Каунти“, „Стоук Сити“. През първия сезон в лигата Евъртън се класира на 8-о място, а първата титла е спечелена още в третия сезон от участие във Футболната лига – през сезон 1890/91. 2 сезона по-късно, през 1893, клубът достига до своя първи финал в турнира за Купата на Футболната Асоциация (Купата на Англия), но губи с 0:1 от Улвърхамптън. След 4 години „Евъртън“ отново е на финал, но отново търпи поражение, този път от Астън Вила с 2:3. За първи път трофеят на Футболната асоциация е спечелен през 1906 г., когато на финала е надигран „Нюкасъл Юнайтед“. 20-те и 30-те години на XX век Първият успешен период на клуба започва от средата на 1920-те години, когато през 1925 г. клубът закупува Уилиъм Ралф Дийн, известен като Дикси Дийн – играч, превърнал се впоследствие в легенда на „Евъртън“. С екипа на „Евъртън“ Дикси Дийн поставя рекорд в Лигата за всички времена по отбелязани голове – 60 гола в 39 мача. Постижението помага на клуба да спечели трета титла. 2 години по-късно, непосредствено преди Първата световна война, клубът изпада във Втора дивизия, където се задържа едва един сезон и още от първия си опит успява да се завърне във футболния елит на Англия и още в следващия сезон – 1931/32, „Евъртън“ дори става за четвърти път шампион. Само година по-късно тимът печели и втората Купа на ФА, надделявайки на финала на ст. „Уембли“ над Манчестър Сити с 3:0. Според някои източници това е първият мач в историята на футбола, в който фланелките на футболистите имат номера. Първата успешна ера за клуба завършва през сезон 1938/39, когато „Евъртън“ успява да завоюва своята пета шампионска титла. След Втората световна война следват трудни години, като тимът изпада за втори път в своята история във Втора дивизия през сезон 1950/51. Престоява там 3 години и през 1954 г. отново се завръща в елитния ешелон. 60-те години на XX век Вторият успешен период на клуба започва с назначаването за мениджър на Хари Катерик през 1961 г., като още през 1962/63 „Евъртън“ отново е шампион на Англия, а само 3 години по-късно, през 1966 г., печели и за трети път Купата на ФА, побеждавайки на финала „Шефилд Уензди“ с 3:2. Интересен факт от този финал е, че до даден момент в мача „Шефилд У“ води с 0:2, но все пак „Евъртън“ успява да постигне пълен обрат още в редовното време на двубоя. През 60-те години на XX век най-изявените имена в отбора са Алън Бол, Джо Ройъл, Колин Харви, Хауърд Кендал и Брайън Лабоун. 80-те години на XX век Този период се свързва с името на треньора Хауърд Кендъл. Отборът печели 2 шампионски титли – през 1985 и 1987 г., за да наруши хегемонията на своите съграждани „Ливърпул“. Печелят и КНК през същата 1985 г. Когато трябва да се изявят в турнира за КЕШ, идва трагедията на „Хейзел“ и последвалата петгодишна дисквалификация на английските отбори, поради което отборът губи този шанс. В отбора са Невил Саутол, Кевин Ратклиф (кап.), Гари Стивънс, Кевин Шийди, Питър Рийд, Тревор Стивън, Анди Грей и по-късно закупения от „Лестър“ Гари Линекър. Сезон 2007/08 През сезон 2007/08 „Евъртън“ участва за осми път в турнира за Купата на УЕФА, където клубът попада за първи път в своята история в груповата фаза на турнира. В първия кръг тимът от Мърсисайд преодолява много трудно „Металист“, Харков от Украйна. „Карамелите“ попадат в група с „Нюрнберг“ (Германия), АЗ „Алкмаар“ (Нидерландия), „Зенит“, Санкт Петербург (Русия) и „Лариса“ (Гърция). „Сините“ от Ливърпул успяват да излязат от тежката група като постигат победи и в четирите си двубоя: 3:2 като гост на „Алкмаар“, 1:0 като домакин над „Зенит“, 2:0 като гост на „Нюрнберг“ и 3:1 срещу „Лариса“ у дома. В 1/16-финален двубой срещу норвежкия „Бран“, Берген и след като побеждава с категоричното 8:1 от двата мача играе с „Фиорентина“, като отпада драматично на дузпи, след като отборите си разменят по 2 победи с по 2:0. „Евъртън“ се представя отлично и в треторазрядния турнир в Англия – Купа на Лигата (Карлинг Къп), където отпада от „Челси“ на полуфинал. На осминафинала възпитаниците на Дейвид Мойс преодоляват трудно като гости „Фулъм“ с 1:0, след продължения. На четвъртфинала е победен от „Уест Хям“ като гост с 2:1. Във Висшата лига след колеблив старт „Евъртън“ стабилизира своите изяви и завършва първенството на пета позиция. Срещи с български отбори „Евъртън“ се е срещал с български отбори в приятелски срещи. „Лудогорец“ С „Лудогорец“ се е срещал на 2 август 2012 г. в град Ливърпул на своя стадион „Гудисън Парк“ като срещата завършва 1:1. Успехи Шампиони на Първа дивизия (след сезон 1990/91 тя се нарича Висша лига) 9 1890/91, 1914/15, 1927/28, 1931/32, 1938/39, 1962/63, 1969/70, 1984/85, 1986/87 Носители на Купата на Футболната асоциация 5 1905/06, 1932/33, 1965/66, 1983/84, 1994/95 Носители на Чарити Шийлд 9 1927/28, 1931/32, 1962/63, 1969/70, 1983/84, 1984/85, 1985/86*, 1986/87, 1994/95 Носители на Купата на носителите на купи 1 1984/85 * поделена Състав Настоящ състав Към 2 февруари 2026 г. Известни футболисти Дънкън Фъргюсън – Биг Дънк Гари Линекер Анди Грей Уилям „Дикси“ Дийн Алън Бол Невил Саутол Уейн Руни Питър Рийд Кевин Шийди Стийв Макмеън Рей Уилсън Тревър Стивън Греъм Стивънс Брайън Лабоун Кевин Ратклиф Греъм Шарп Андрей Канчелскис Източници Външни препратки Официален сайт Неофициални сайтове premiership.bg Архив на оригинала от 2008-12-16 в Wayback Machine. Евъртън при ICLiverpool NSNO MKBlues Fans Архив на оригинала от 2009-04-19 в Wayback Machine. EFC Online Архив на оригинала от 2004-05-18 в Wayback Machine. Евъртън при soccernet.com Blue Kipper Toffee Web ToffeeBlue Архив на оригинала от 2019-09-14 в Wayback Machine. FootyMania.com=> Последни новини относно Евъртън Архив на оригинала от 2004-05-13 в Wayback Machine.